smcproject/ml-wiki-sentences huggingface dataset:
മിസോറാമിലെ ഹിന്ദു ആചാരങ്ങൾ, ന്യൂനപക്ഷമായതിനാൽ, കൂടുതൽ സ്വകാര്യമോ സമൂഹാധിഷ്ഠിതമോ ആയിരിക്കാം, അത്തരം ആചാരങ്ങൾക്കുള്ള സ്ഥലങ്ങൾ സമൂഹത്തിന് പുറത്ത് വ്യാപകമായി അറിയപ്പെടണമെന്നില്ല.
നാഗാലാൻഡിൽ പ്രാഥമികമായി അധിവസിക്കുന്നത് നാഗാ ജനതയാണ്, ജനസംഖ്യയുടെ ഭൂരിഭാഗവും തദ്ദേശീയ നാഗ ഗോത്ര മതങ്ങൾ ആചരിക്കുന്നു, ഗണ്യമായ ക്രിസ്ത്യൻ ജനസംഖ്യയും ഉണ്ട്.
നാഗാലാൻഡിലെ ഹിന്ദു സമൂഹങ്ങൾ താരതമ്യേന ചെറുതാണ്, പരേതരായ ആത്മാക്കളുടെ ക്ഷേമം ഉൾപ്പെടെയുള്ള ഹിന്ദു ആചാരങ്ങൾ സംസ്ഥാനത്ത് അത്ര സാധാരണമോ പ്രമുഖമോ ആയിരിക്കില്ല.
നാഗാലാൻഡിലെ ഹിന്ദുക്കൾ പരേതരായ ആത്മാക്കൾക്കായി ആചാരങ്ങൾ നടത്തുന്ന പ്രത്യേക സ്ഥലങ്ങളുണ്ടെങ്കിൽ, കൃത്യവും നിലവിലുള്ളതുമായ വിവരങ്ങൾക്ക് പ്രാദേശിക ഹിന്ദു സമൂഹങ്ങളെയോ ക്ഷേത്രങ്ങളെയോ ബന്ധപ്പെടുന്നതാണ് ഉചിതം.
നാഗാലാൻഡിലെ ഹിന്ദു ആചാരങ്ങൾ, ന്യൂനപക്ഷമായതിനാൽ, കൂടുതൽ സ്വകാര്യമോ സാമുദായികമോ ആയേക്കാം, അത്തരം ആചാരങ്ങൾക്കുള്ള സ്ഥലങ്ങൾ സമൂഹത്തിന് പുറത്ത് പരക്കെ അറിയപ്പെടാനിടയില്ല.
അരുണാചൽ പ്രദേശിൽ പ്രാഥമികമായി അധിവസിക്കുന്നത് തദ്ദേശീയ സമൂഹങ്ങളാണ്, കൂടാതെ തദ്ദേശീയ മതങ്ങളുടെ ആചാരം പ്രബലമാണ്.
സംസ്ഥാനത്ത് ചെറിയ ഹിന്ദു സമൂഹങ്ങൾ ഉണ്ടാകാമെങ്കിലും അവർ ന്യൂനപക്ഷമാണ്.
പരേതരായ ആത്മാക്കളുടെ ക്ഷേമത്തിനായി പ്രത്യേകം ഉൾപ്പെടുന്ന ഹിന്ദു ആചാരങ്ങളും അനുഷ്ഠാനങ്ങളും, വലിയ ഹിന്ദു ജനസംഖ്യയുള്ള മറ്റ് പ്രദേശങ്ങളെ അപേക്ഷിച്ച് അരുണാചൽ പ്രദേശിൽ അത്ര സാധാരണമോ വ്യാപകമായി നിരീക്ഷിക്കപ്പെടുന്നതോ ആയിരിക്കില്ല.
അരുണാചൽ പ്രദേശിലെ ഹിന്ദുക്കൾ പരേതരായ ആത്മാക്കൾക്കായി ആചാരങ്ങൾ നടത്തുന്ന പ്രത്യേക സ്ഥലങ്ങളുണ്ടെങ്കിൽ, കൃത്യവും നിലവിലുള്ളതുമായ വിവരങ്ങൾക്ക് പ്രാദേശിക ഹിന്ദു സമൂഹങ്ങളെയോ ക്ഷേത്രങ്ങളെയോ ബന്ധപ്പെടുന്നതാണ് ഉചിതം.
ചെറിയ ഹിന്ദു ജനസംഖ്യയുള്ള പ്രദേശങ്ങളിലെ ഹിന്ദു ആചാരങ്ങൾ കൂടുതൽ കമ്മ്യൂണിറ്റി അധിഷ്ഠിതവും സ്വകാര്യവുമാകാം, അത്തരം ആചാരങ്ങൾക്കുള്ള സ്ഥലങ്ങൾ സമൂഹത്തിന് പുറത്ത് വ്യാപകമായി അറിയപ്പെടണമെന്നില്ല.
ഇതും കാണുക തർപ്പണം ചാത്തം .
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite magazine }} :  CS1 maint: url-status ( link ) ↑ {{ cite magazine }} :  CS1 maint: url-status ( link ) ↑ {{ cite magazine }} :  CS1 maint: url-status ( link ) ↑ {{ cite magazine }} :  CS1 maint: url-status ( link ) ↑ {{ cite magazine }} :  CS1 maint: url-status ( link ) ↑ {{ cite magazine }} :  CS1 maint: url-status ( link ) ↑ {{ cite magazine }} :  CS1 maint: url-status ( link ) ↑
മ്യൂക്കോമെട്രോകോൾപോസ് ഇംഗ്ലീഷ് വിലാസം https://ml.wikipedia.org/wiki/Mucometrocolpos
ജനനേന്ദ്രിയ സ്രവങ്ങളുടെ (മ്യൂക്കസ്) അസാധാരണമായ ശേഖരണമാണ് മ്യൂക്കോമെട്രോകോൾപോസ് .
ഈ സ്രവങ്ങൾ കന്യാചർമത്തിന് പിന്നിൽ അടിഞ്ഞുകൂടുന്നതിന്റെ ഫലമായി ഇത് സംഭവിക്കുന്നു.
സ്രവങ്ങൾ ഗർഭാശയ ഗ്രന്ഥികളിൽ നിന്നും സെർവിക്കൽ ഗ്രന്ഥികളിൽ നിന്നും ഉത്ഭവിക്കുന്നു.
ഇത് അപൂർവവും ജന്മനായുള്ള അവസ്ഥയാണ്, സാധാരണയായി മറ്റ് അസാധാരണ ഘടനകളിൽ നിന്ന് സ്വതന്ത്രമായി സംഭവിക്കുന്നു, എന്നിരുന്നാലും പാരമ്പര്യത്തിന് ഒരു പങ്കുണ്ട്.
മക്കുസിക്ക്-കൗഫ്മാൻ സിൻഡ്രോമിലും (എംകെഎസ്) ഇത് സംഭവിക്കുന്നു.
പോളിഡാക്റ്റിലിയും ഹൃദ്രോഗവും ഈ അവസ്ഥയുമായി ബന്ധപ്പെട്ടിരിക്കുന്നു.
രോഗനിർണയം വെല്ലുവിളി നിറഞ്ഞതാണ്.
കാരണം രോഗലക്ഷണങ്ങൾ മറ്റ് പലതരം സിൻഡ്രോമുകളിലും കാണപ്പെടുന്നു.
സ്രവങ്ങൾ അടിഞ്ഞുകൂടുകയും ഗർഭാശയവും ഉദരവും വരെ വ്യാപിക്കുകയും ചെയ്യും.
മ്യൂക്കോമെട്രോകോൾപോസ് ചിലപ്പോൾ വയറുവേദനയ്ക്ക് കാരണമാകും.
ആർത്തവവുമായി ബന്ധമില്ലാത്ത കൗമാരപ്രായത്തിനുമുമ്പ് കഫം സ്രവങ്ങൾ ഉണ്ടാകാം.
പല കേസുകളും പ്രസവത്തിനുമുമ്പ് കണ്ടെത്താനാകും.
ചികിത്സ ശസ്ത്രക്രിയയാണ്.
ഓരോ കേസിനും പ്രത്യേകമാണ്.
ചികിത്സയ്ക്ക് ശേഷവും, പല സ്ത്രീകൾക്കും ഗർഭം ധരിക്കാനും കഴിയും.
മ്യാന്മാറിലെ വിദ്യാഭ്യാസം
മ്യാന്മാറിലെ വിദ്യാഭ്യാസം അവിടത്തെ സർക്കാർ വിദ്യാഭ്യാസ മന്ത്രാലയം നിയന്ത്രിക്കുന്നു.
അപ്പർ ബർമ്മയുടെയും ലോവർ ബർമ്മയുടെയും വിദ്യാഭ്യാസ കാര്യങ്ങൾ പ്രത്യേക നിയന്ത്രണ ഏജൻസിയാണ് നോക്കുന്നത്.
യംഗോൺ ആസ്ഥാനമായ ഒരു വിഭാഗവും മണ്ടലെ ആസ്ഥാനമായ മറ്റൊരു വിഭാഗവും പ്രവർത്തിക്കുന്നു.
ഉന്നത വിദ്യാഭ്യാസത്തിനു പ്രത്യേക വിഭാഗമുണ്ട്.
ബ്രിട്ടിഷുകാരുടെയും ക്രിസ്ത്യൻ മിഷണറികളുടെയും ഏതാണ്ട് ഒരു നൂറ്റാണ്ടിന്റെ സാന്നിദ്ധ്യം ബർമ്മയിൽ ബ്രിട്ടിഷ് മാതൃകയിലുള്ള വിദ്യാഭ്യാസ സംബ്രദായം രൂപപ്പെടാനിടയാക്കി.
1874ൽ ആണ് ആദ്യ ഹൈസ്കൂൾ ബ്രിട്ടിഷ് കൊളോണിയൽ ഭരണം സ്ഥാപിച്ചത്.
രണ്ടു വർഷത്തിനുശേഷം ഈ ഗവൺമെന്റ് ഹൈസ്കൂൾ റംഗൂൺ യൂണിവേഴ്സിറ്റി കോളജായി അപ്ഗ്രേഡ് ചെയ്യപ്പെട്ടു.
ഏതാണ്ട് എല്ലാ സ്കൂളുകളും സർക്കാർ ആണു നടത്തിവരുന്നത്.
എന്നാൽ ഈ അടുത്തകാലത്ത്, സ്വകാര്യ സ്കൂളുകളുടെ എണ്ണം കൂടിവരുന്നുണ്ട്.
ഇവ ഇംഗ്ലിഷ് വിദ്യാഭ്യാസത്തെ പ്രോത്സാഹിപ്പിക്കുന്നു.
പ്രാഥമികഘട്ടം വരെ സ്കൂൾ വിദ്യാഭ്യാസം നിർബന്ധിതമാണ്.
ഇത് 9 വയസ്സുവരെയാണ് നിർബന്ധിതം.
പക്ഷെ, അന്താരാഷ്ട്രീയമായി 16 അല്ലെങ്കിൽ 16 വയസ്സുവരെയാണ് നിർബന്ധിത വിദ്യാഭ്യാസം.
ബർമ്മയിലെ സാക്ഷരതാശതമാനം 2014ലെ അവിടത്തെ സെൻസസ് പ്രകാരം, 89.5% ആകുന്നു.
ഇതിൽ, പുരുഷന്മാർ:  92.6%, സ്ത്രീകൾ: 86.9% എന്നിങ്ങനെയാണ്.
വിദ്യാഭ്യാസത്തിനായി സർക്കാർ ചെലവഴിക്കുന്ന ഫണ്ട് വളരെ പരിമിതമാണ്.
വാർഷികമായി 1.2% മാത്രം.
കിന്റർഗാർട്ടനിൽ ഇംഗ്ലിഷ് രണ്ടാം ഭാഷയായി പഠിപ്പിക്കുന്നു.
മിഷണറിമാരുടെ 1860 മുതൽ സ്ഥാപിച്ച മിക്ക സ്കൂളുകളും 1965 ഏപ്രിൽ 1നു ജനറൽ നെ വിന്റെ നിർദ്ദേശപ്രകാരം ദേശവൽക്കരിക്കപ്പെട്ടു.
ബ്രിട്ടിഷ് ഭരണസമയത്ത് പെൺകുട്ടികളുടെ വിദ്യാഭ്യാസത്തിനു കൂടുതൽ സൗകര്യങ്ങളുണ്ടായി.
പാരമ്പര്യമായ ബുദ്ധിസ്റ്റ് മഠങ്ങളുമായി ബന്ധപ്പെട്ട വിദ്യാഭ്യാസരീതിയിൽ പെൺകുട്ടികൾക്ക് ആവശ്യമായ അവസരങ്ങൾ ലഭിച്ചില്ല.
1911-1921ൽ പെൺകുട്ടികളുടെ സ്കൂളിൽ ചേരുന്ന എണ്ണത്തിൽ 61% (45,000 വിദ്യാർഥികൾ) വർദ്ധന ഉണ്ടായി.
1921 to 1931ൽ 82% (100,000 students) വർദ്ധനയുണ്ടായി.
പെൺകുട്ടികൾക്കുമാത്രമുള്ള സ്കൂളുകൾ സ്വകാര്യ സ്കൂളുകൾ എന്നിവയുടെ എണ്ണം വർദ്ധിച്ചു.
ഇത് സ്ത്രീകൾക്ക് ജോലിസാദ്ധ്യതകൂട്ടി.
1921 to 1931ൽ  സർക്കാർ മേഖലയിലും വൈദ്യവൃത്തിയിലും (96% വർദ്ധന)വിദ്യാഭ്യാസരംഗത്തും (64% വർദ്ധന)പത്രപ്രവർത്തനത്തിലും അഭിഭാഷകവൃത്തിയിലും സ്ത്രീകളുടെ എണ്ണം33% വർദ്ധിച്ചു.
യൂണിഫോം
മ്യാന്മറിലെ പൊതു സ്കൂളുകളിലെല്ലാം കിൻഡർഗാർട്ടൻ മുതൽ പത്താം ക്ലാസുവരെ യൂണിഫോം നിർബന്ധമാണ്.
കിൻഡർഗാർട്ടൻ മുതൽ നാലാം ക്ലാസു വരെ ആൺകുട്ടികൾക്ക് പച്ച പാന്റ്സും വെള്ള ഷർട്ടും നിർബന്ധമാണ്.
ഷൂവും ധരിക്കാം.
പെൺകുട്ടികൾക്ക് ആൺകുട്ടികളുടേതുപോലെതന്നെയാണ് നിറം.
ബ്ലൗസും പാന്റ്സും അല്ലെങ്കിൽ പാവാടയും ധരിക്കാം.
അഞ്ചാം ക്ലാസുമുതൽ ബർമ്മീസ് വസ്തരിതിയാണ് സ്വീകരിച്ചിരിക്കുന്നത്.
ആൺകുട്ടിക്ക് വെളുത്ത ഷർട്ടും പച്ച സരോങ്ങ് (പസോ) ധരിക്കാം.
ബർമ്മീസ് ചെരുപ്പും ധരിക്കാം.
പെൺകുട്ടികൾക്ക് യിൻസി അല്ലെങ്കിൽ യിൻ ഹ്പൊൺ എന്നു പേരുള്ള ബർമ്മയിലെ പാരമ്പര്യ വസ്ത്രം ധരിക്കണം.
പച്ച സരോങ് ബർമ്മയിലെ ചെരുപ്പിനൊപ്പം അണിയാം.
പ്രാഥമിക വിദ്യാഭ്യാസം
ഔദ്യോഗികമായി മ്യാന്മറിൽ പ്രാഥമികവിദ്യാഭ്യാസം നിർബന്ധിതമാണ്.
5 വർഷമാണിതിന്റെ കാലാവധി.
അതിനുശേഷം അടുത്ത ഘട്ടത്തിലേയ്ക്കു പ്രവേശിക്കുന്നതിനു മുമ്പായി വിദ്യാർഥികൾ ഒരു പരീക്ഷ പാസാകേണ്ടതുണ്ട്.
സെക്കന്ററി വിദ്യാഭ്യാസം മിക്കപ്പോഴും മിഡിൽ സ്കൂളുകളെയും ഹൈസ്കൂളുകളെയും ചേർത്താണു നടക്കുക.
സെക്കന്ററി വിദ്യാഭ്യാസം ചിലവേറിയതായതിനാൽ പണമുള്ള കുട്ടികൾക്കുമാത്രമെ ഈ വിദ്യാഭ്യാസം ലഭിക്കാൻ സാദ്ധ്യതയുള്ളു.
വിദ്യാഭ്യാസ തുല്യത നടപ്പാകുന്നില്ല.
അഴിമതിക്കു പലപ്പോഴും കാരണമാകുന്നു.
ഹൈസ്കൂളിന്റെ അവസാനം കോളജിലേയ്ക്കു പ്രവേശിക്കുന്ന ഘട്ടത്തിലുമാണ് വിദ്യാഭ്യാസ സമ്പ്രദായം മാറുന്നത്.
ഹൈസ്കൂൾ വിദ്യാർഥികൾ രണ്ടു വ്യത്യസ്ത വിഭാഗങ്ങളിൽ നിന്നും ഒന്നു തിരഞ്ഞെടുക്കണം.
സയൻസ്, കല എന്നിവയാണാ വിഭാഗങ്ങൾ.
മ്യാന്മാ ഭാഷ, ഇംഗ്ലിഷ്, ഗണിതം എന്നിവ എല്ലാ ഹൈസ്കൂൾ വിദ്യാർഥികളും തിരഞ്ഞെടുക്കണം.
സയൻസ് പ്രത്യേകം എടുക്കുന്ന വിദ്യാർഥികൾ രസതന്ത്രം, ഊർജ്ജതന്ത്രം, ജീവശാസ്ത്രം എന്നിവ അവരുടെ പഠനത്തിനു തിരഞ്ഞെടുക്കണം.
ആർട്സ് തിരഞ്ഞെടുത്തവർക്ക്, ഭൂമിശാസ്ത്രം, ചരിത്രം, എക്കണോമിക്സ് എന്നിവ പഠിക്കണം.
ഈ തിരഞ്ഞെടുപ്പനുസരിച്ചുവേണം പരീക്ഷ എഴുതാൻ.
പത്താം ക്ലാസിനുശേഷം, യൂണിവേഴ്സിറ്റി പ്രവേശന പരീക്ഷ എഴുതണം.
മാർച്ച് പകുതിയാകുമ്പോൾ ബോഡ് ഓഫ് എക്സാമിനേഷൻസ് ആണ് ഈ പരീക്ഷ ഒരുക്കുന്നത്.
ഉന്നത വിദ്യാഭ്യാസം ഇതും കാണൂ Myanmar National Education Law 2014 അവലംബം
മ്യാൻമാർ This article may be in need of reorganization to comply with Wikipedia's layout guidelines .
( 2022 ജനുവരി ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Myanmar float
തെക്കുകിഴക്കേ ഏഷ്യൻ ഉപഭൂഖണ്ഡത്തിലെ ഏറ്റവും വലിയ രാജ്യമാണ് മ്യാൻമാർ ( ഉച്ചാരണം /ˈmjɑnˌmɑ/ ), ഔദ്യോഗികനാമം: യൂണിയൻ ഓഫ് മ്യാന്മാർ (ബർമ്മീസ്: [pjìdàunzṵ mjəmà nàinŋàndɔ̀] ).
ബ്രിട്ടീഷ് കോളനിയായിരുന്ന "യൂണിയൻ ഓഫ് ബർമ്മ"യ്ക്ക് 1948 ജനുവരി 4 -നു ബ്രിട്ടണിൽ നിന്നും സ്വാതന്ത്ര്യം ലഭിച്ചു.
1974 ജനുവരി 4 -നു രാജ്യത്തിന്റെ പേര് "സോഷ്യലിസ്റ്റ് റിപ്പബ്ലിക്ക് ഓഫ് ദ് യൂണിയൻ ഓഫ് ബർമ്മ" എന്ന് മാറ്റി.
1988 സെപ്റ്റംബർ 23 -നു പേര് വീണ്ടും "യൂണിയൻ ഓഫ് ബർമ്മ" എന്നുമാറ്റി.
1989 സെപ്റ്റംബർ 23 -നു സ്റ്റേറ്റ് ലാ ആന്റ് ഓർഡർ റിസ്റ്റൊറേഷൻ കൗൺസിൽ രാജ്യത്തിന്റെ പേര് "യൂണിയൻ ഓഫ് മ്യാന്മാർ" എന്ന് നാമകരണം ചെയ്തു.
(വടക്ക്), ലാവോസ് (കിഴക്ക്), തായ്‌ലാന്റ് (തെക്കുകിഴക്ക്), ബംഗ്ലാദേശ് (പടിഞ്ഞാറ്), ഇന്ത്യ (വടക്കുകിഴക്ക്)  പീപ്പിൾസ് റിപ്പബ്ലിക്ക് ചൈന (വടക്ക്) എന്നിവ ആണ് മ്യാന്മാറിന്റെ അയൽ രാജ്യങ്ങൾ തെക്ക് ആൻഡമാൻ കടലും തെക്കുപടിഞ്ഞാറ് ബംഗാൾ ഉൾക്കടലുമാണ് സമുദ്രാതിർത്തികൾ.
മ്യാന്മാറിന്റെ ചുറ്റളവിന്റെ മൂന്നിലൊന്ന് (1,930 ച.കി.മീ - 1,199 ച.മൈൽ) അഖണ്ഡമായ തീരപ്രദേശമാണ്.
വംശീയ കലാപങ്ങൾ
ജൂൺ 2012 മുതൽ മ്യാന്മാറിൽ അരാകാന സംസ്ഥാനത്തുനിന്ന് റോഹിങ്ക്യ വിഭാഗം മുസ്ലീങ്ങൾക്കെതിരേ അക്രമാസക്തമായ ജനക്കൂട്ടം അതിക്രമങ്ങൾ നടത്തുന്നുണ്ട്.
റോഹിങ്ക്യ
വിഭാഗം മുസ്ലീങ്ങൾ ബംഗ്ലാദേശിൽ നിന്നും അനധികൃതമായി നുഴഞ്ഞുകയറിയവരാണെന്ന് ആരോപിക്കപ്പെടുന്നു.
അധികൃതരുടെ സഹായത്തോടെയാണ് കലാപം നടക്കുന്നതെന്ന് ഹ്യൂമൻ റൈറ്റ് വാച്ച് റിപ്പോർട്ടു ചെയ്തു.
ആരാണ് റോഹിംഗ്യൻ മുസ് ലിംകൾ?
എന്താണ് റോഹിംഗ്യൻ പ്രശ്നം?...
റോഹിംഗ്യകൾ അഥവാ തോണി മനുഷ്യർ
ബംഗ്ലാദേശുമായി അതിർത്തി പങ്കിടുന്ന മ്യാൻമർ പ്രവിശ്യയായ രാഖൈനിൽ വസിക്കുന്ന മുസ്‌ലിം വിഭാഗമാണ് റോഹിംഗ്യകൾ.
പത്ത് ലക്ഷത്തോളമാണ് അവരുടെ ജനസംഖ്യ.
ഇവർക്ക് മ്യാൻമർ ഭരണകൂടം പൗരത്വം വകവെച്ചു കൊടുക്കുന്നില്ല.
സഞ്ചാര സ്വാതന്ത്ര്യമില്ല.
കുട്ടികളെ പഠിപ്പിക്കാൻ സാധിക്കില്ല.
മതം അനുവർത്തിക്കാനാകില്ല.
ഇന്ന മഠം അവലംബം ↑ {{ cite book }} : Check | isbn= value: checksum ( help ) 1 2 3
സമകാലിക മ്യാൻമറിലെ റോഹിഗ്യകരുടെ കാര്യം വളരെ പരിതാപകരമാണ് .
അഹിംസയിൽ അടിയുറച്ച് വിശ്വസിച്ച് പ്രവൃത്തി പദം ധ ന്യമാക്കണമെന്ന് പഠിപ്പിച്ച് പൂർവ്വ സ ൂരികളുടെ ആശയങ്ങൾ ആമാശയത്തിന് വേണ്ടി ' പണയം വെക്കുന്ന ദയനീയാവസ്ഥ:..
മ്യുസിൻ 5AC ഇംഗ്ലീഷ് വിലാസം https://ml.wikipedia.org/wiki/Mucin_5AC
ലുവ പിഴവ് ഘടകം:Infobox_gene-ൽ 2693 വരിയിൽ : variable 'return_val' is not declared ' മ്യുസിൻ 5AC (Muc5AC) ഒരു പ്രോട്ടീൻ ആണ്.
ഇത് മനുഷ്യരിൽ MUC5AC ജീനിൽ എൻകോഡ് ചെയ്തിരിക്കുന്നു.
ശ്വാസകോശ നാളിയിലെ മൂക്കളയുടെ ഉയർന്ന സ്രാവം, ക്രോണിക് ഒബ്‌സ്ട്രക്ടീവ് പൾമൊണറി ഡിസീസ് (COPD) എന്നിവയുമായി ഈ ജീൻ ബന്ധപ്പെട്ടിരിക്കുന്നു.
മ്യൂഓൺ ഇംഗ്ലീഷ് വിലാസം https://ml.wikipedia.org/wiki/Muon
ഋണചാർജ്ജും സ്പിൻ 1/2 ഉം ഉള്ള, ഇലക്ട്രോണിനു സമാനമായ, ഒരു അടിസ്ഥാനകണമാണ്‌ മ്യൂഓൺ .
ഒരു ലെപ്റ്റോൺ ആണിത്.
ന്യൂട്രോൺ കഴിഞ്ഞാൽ ഏറ്റവും കൂടിയ ജീവകാലമുള്ള (2.2 µs) കണമാണിത്.
മ്യൂഓണിന്റെ അതേ പിണ്ഡവും എന്നാൽ ധനചാർജ്ജും -1/2 സ്പിനും ഉള്ള പ്രതികണം ആന്റിമ്യൂഓൺ എന്നറിയപ്പെടുന്നു.
1936-ൽ കാൾ ഡി. ആൻഡേഴ്സണാണ്‌ മ്യൂഓണുകളെ ആദ്യമായി കണ്ടെത്തിയത്.
കോസ്മിക് രശ്മികളിലെ ചില കണങ്ങൾ കാന്തികമണ്ഡലത്തിലൂടെ കടത്തിവിടുമ്പോൾ അതുവരെ കണ്ടെത്തിയ ഇലക്ട്രോൺ, പ്രോട്ടോൺ മുതലായ കണങ്ങളിൽ നിന്ന് ഭിന്നസ്വഭാവം കാണിക്കുന്നു എന്ന് അദ്ദേഹം കണ്ടെത്തി.
ഋണചാർജ്ജുള്ള ഇവയ്ക്ക് ഇലക്ട്രോണിന്റെ അതേ ചാർജ്ജാണെന്ന് അദ്ദേഹം കരുതിയതിനാൽ ഇവയുടെ പിണ്ഡം ഇലക്ട്രോണിന്റെയും പ്രോട്ടോണിന്റെയും പിണ്ഡങ്ങളുടെ ഇടയിലാണെന്നു വന്നു.
മ്യൂ മെസോൺ എന്നാണ്‌ ഇത് ആദ്യകാലത്ത് വിളിക്കപ്പെട്ടിരുന്നത്.
എന്നാൽ മറ്റ് മെസോണുകളിൽ നിന്ന് വ്യത്യസ്തമായ സ്വഭാവം കാണിക്കുന്ന ലെപ്റ്റോണുകളായ ഇവ ഇന്ന് മെസോണുകളിൽ എണ്ണപ്പെടുന്നില്ല.
അവലംബം ↑ W.-M.
Yao et al. ( Particle Data Group ), J. Phys.
G 33, 1 (2006)
മ്യാന്മാറിലെ സ്ത്രീകൾ
ചരിത്രപരമായി, മ്യാന്മാറിലെ സ്ത്രീകൾ പ്രത്യേക പദവി അനുഭവിച്ചുവരുന്നുണ്ട്.
(പഴയ ബർമ്മയാണ് മ്യാന്മാർ)ദവ് മ്യാ സീൻ എന്നയാളുടെ ഗവേഷണപ്രകാരം, ബർമ്മീസ് സ്ത്രീകൾ നൂറ്റാണ്ടുകളായിപ്രാചീന കാലഘട്ടംതൊട്ടേ, ഉയർന്നതോതിലുള്ള സ്വാതന്ത്ര്യം അനുഭവിച്ചിരുന്നു.
അവിടെ നിലനിൽക്കുന്ന ഹിന്ദുമതത്തിന്റെയും ബുദ്ധമതത്തിന്റെയും സ്വാധിനമുണ്ടായിട്ടും അവിടത്തെ സ്ത്രീകൾ നിയമപരമായതും സാമ്പത്തികവുമായ അവകാശങ്ങൾ അനുഭവിച്ചുവരുന്നുൺറ്റ്.
ബർമ്മയിൽ (ഇന്നത്തെ മ്യാന്മാർ) ഒരിക്കൽ മാതൃദായക്രമമാണ് ഉണ്ടായിരുന്നത്.
ഇതിൽ, എണ്ണക്കിണറുകൾ സ്വന്തമായി വയ്ക്കാനും ഗ്രാമമുഖ്യയാകാനുമുള്ള അവകാശം ഉണ്ടായിരിക്കും.
ബർമ്മീസ് സ്ത്രീകളെ ഉയർന്ന ഉദ്യോഗങ്ങളിലേയ്ക്കു ബർമ്മീസ് രാജാവ് നിയമിച്ചിരുന്നു.
അതുപോലെ രാജ്ഞികളായും നിയമിച്ചിരുന്നു.
പാരമ്പര്യവസ്ത്രം
തമീൻ ആണ് ഒരു പാരമ്പര്യവസ്തം.
പ്രേമവും വിവാഹവും
മുമ്പ് ബർമ്മീസ് സ്ത്രീകളും വിദേശികളുമായുള്ള വിവാഹം അനുവദിച്ചിരുന്നു.
കോടതിവഴി, 21 ദിവസം മുമ്പ് നോട്ടീസ് കൊടുത്തിരിക്കണമെന്നുമാത്രം.
2010 മേയ് മാസം മുതൽ ഈ രീതി നിർത്തലാക്കി.
വിദേശികളുമായുള്ള വിവാഹം മനുഷ്യക്കടത്തിനു കാരണമാകുന്നുവെന്ന കാരണമാണ് സർക്കാർ പറയുന്നത്.
തായ്‌ലന്റിലും പാകിസ്താനിലുമുള്ള ലൈംഗികതൊഴിലിൽ ബർമ്മീസ് സ്ത്രീകൾ വിൽക്കപ്പെടുന്നുവെന്നതിനാൽ ആണ് ഈ സമ്പ്രദായം നിർത്തലാക്കിയത്.
ഒരു പരിധിവരെ കുടുംബങ്ങൾ അറിഞ്ഞുള്ള വിവാഹമാണ് ബർമ്മയിലെ പാരമ്പര്യം.
എന്നാൽ, ബർമ്മീസ് സ്ത്രീകൾക്ക് തങ്ങളുടെ രക്ഷാകർത്താക്കൾ തിരഞ്ഞെടുത്തവരെ വിവാഹം ചെയ്യണമെന്ന നിർബന്ധമൊന്നുമില്ല.
ഇന്ന് ബർമ്മീസ് യുവതികൾക്ക് തങ്ങൾക്കിഷ്ടപ്പെട്ടവരെ വിവാഹം കഴിക്കാൻ കഴിയും.
സ്ത്രീകളുടെ അവകാശങ്ങൾ Aung San Suu Kyi
ബർമ്മയിലെ സ്ത്രീകൾ തങ്ങളുടെ അവകാശങ്ങൾ കുടുംബത്തിനായി പലപ്പോഴും ബലികഴിക്കുന്നു.
പുരുഷന്മാരുടെ അവകാശങ്ങൾക്കാണ് ഇന്ന് കൂടുതൽ പ്രാധാന്യം നൽകുന്നതെന്ന് കാണാം.
അതിനാൽ ബർമ്മീസ് സ്ത്രീകൾക്ക്, നല്ല ഭക്ഷണം, വൈദ്യസഹായം, തൊഴില്പരിശീലനം, മറ്റു വിദ്യാഭ്യാസ സ്ഥാപനങ്ങളിൽ പഠിക്കാനുള്ള അവകാസം ഇവ താരത്മ്യേന കുറഞ്ഞുവരുന്നുണ്ട്.
ഇവർ സൈന്യത്തിനായുള്ള തലച്ചുമടുകാരും കൂലിയില്ലാത്തൊഴിലാളികളും ആയി നിർബന്ധിത ജോലിചെയ്യേണ്ടിവരുന്നു.
അടിമജോലി, അസ്വാഭാവികമരണം, പീഡനം, ബലാത്കാരം, അക്രമം എന്നിവയ്ക്കു വിധേയമാകേണ്ടിവരുന്നു.
ചരിത്രപരമായി, നഗരത്തിൽജീവിച്ച ബർമ്മീസ് സ്ത്രീകൾ ഉയർന്ന സാമൂഹ്യശക്തിയായിരുന്നു.
പിന്നീട് അവരെ അനേകം നിയന്ത്രണങ്ങൽക്കുവിധെയമാക്കി.
വളരെക്കുറച്ചു സ്ത്രീകൾക്കേ കുറ്റുംബാസൂത്രണം, ലൈംഗികവിദ്യാഭ്യാസം ഇവയിൽ ആവശ്യമായ വിദ്യാഭ്യാസം ലഭിക്കുന്നുള്ളു.
അതിനാൽ അറിവില്ലായ്മ കാരണം എയ്ഡ്സ് പോലുള്ള രോഗങ്ങൾക്ക് അവർ ഇരകളാക്കപ്പെടുന്നു.
ഇതും കാണൂ Aung San Suu Kyi Supayalat , last queen of Burma Women's League of Burma Myanmar Women's Affairs Federation Women's Auxiliary Service (Burma) Myanmar women's national football team Shan Women's Action Network അവലംബം
മ്യാൻമാറിലെ തീവണ്ടിയുടെ തുടക്കം 1877-1896
1877 മെയ് മാസത്തിലാണ് ബർമ്മയിൽ തീവണ്ടി ആദ്യമായി ഓടിത്തുടങ്ങിയത്.
അത് ബ്രിട്ടീീന്ത്യയുടെ ഭാഗമായിരുന്ന, ബ്രിട്ടന്റെ കോളനി ആയിരുന്ന ലോവർ ബർമ്മയിലെ റംഗൂൺ മുതൽ പ്രോം വരെയുള്ള ഇറവാഡ്ഡി വാലി സ്റ്റേറ്റ് റെയിൽവേയുടെ പാതയിലൂടെ ആയിരുന്നു.
പാതയുടെ നീളം 163 കി.
(262.32 കി.മീ)ആയിരുന്നു.
മൂന്നു വർഷംകൊണ്ടാണു ഇറവാഡ്ഡി നദിയുടെ തീരത്തുകൂടി  ഇന്ത്യയിൽ നിന്ന് കൊണ്ടുവന്ന തൊഴിലാളികളെകൊണ്ട് പാത ഉണ്ടാക്കിയത്.
1884ൽ സിറ്റാങ് വാലി സ്റ്റേറ്റ് റെയിൽവേ എന്ന പുതിയ കമ്പനി തുടങ്ങിയത്.
ആ കമ്പനി 166 മൈൽ (267.15 കി.മീ.) നീളമുള്ള സിറ്റാങ്ങ് നദിക്കരയിലൂടെ റംഗൂണിൽ നിന്ന് പെഗു വഴി ടൗങു പട്ടണത്തിലേക്ക് പാതയുണ്ടാക്കി.
താഴ്വരയിലെ അരി പ്രധാന തുറമുഖമായ റംഗൂണിലേക്ക്  കൊണ്ടുപോകുന്ന വാണിജ്യ പ്രാധാന്യമുള്ള പാതയായാണ്  ഇറവാഡ്ഡി പാതയെ കണക്കാക്കിയിരുന്നത്.
ക്കാലത്തെ അവ സാംരാജ്യത്തിലെ അപ്പർ ബർമ്മ ടൗങു വുമായി അതിർത്തി പങ്കുടുന്നതുകൊണ്ട് സിട്ടാങ്ങ് പാത തന്ത്ര പ്രാധാന്യമുള്ളതായി കണക്കാക്കിയിരുന്നു.
പാത തുടങ്ങി ഒരു വർഷത്തിനുള്ളിൽ ഉണ്ടായ മൂന്നാം ആംഗ്ലൊ- ബർമ്മീസ് യുദ്ധത്തിന്റെ തുടക്കത്തിലും യുദ്ധശേഷമുണ്ടായ സംഘ്ർഷകാലത്തും അത് ബോദ്ധ്യപ്പെടുത്തി..
രണ്ടു പാതകളുടെ നിർമ്മാണ ചെലവ് 1926666 പൗണ്ടായിരുന്നു.
1888ൽ  മുടക്കുമുതലിന്റെ 5% തിരിച്ചുപിടിച്ച്  ലാഭത്തിലായി.
അപ്പർ ബർമ്മ കൂട്ടി ചേർത്തപ്പോൾ, ടൗങ്ങു മുതൽ അവ സാംരാജ്യത്തിന്റെ തലസ്ഥാനമായിരുന്ന മണ്ഡലെ  വരെ1889ൽ 220 കി.
നീട്ടി.
ഈ ഭാഗത്തിന്റെ തുടങ്ങലോടെ മു വാലി സ്റ്റേറ്റ് റെയിൽവേ സ്ഥാപിക്കുകയും Sagaing മുതൽ Myitkyina വരെയുള്ള പാതയുടെ പണി തുടങ്ങുകയും മണ്ഡലെ മുതൽ Shweboവരെ 1891ലും Wuntho വരെ 1893ലും ബന്ധപ്പെടുത്തുകയും ചെയ്തു.
1895ൽ കത്തയിലേക്കും 1898ൽ Myitkyinaലേക്കും ബന്ധിപ്പിച്ചു.
ഈ റെയിൽ‌വേയുടെ തുടക്കത്തോടെ തുടർച്ചയായ 724 കി.
പാത റംഗൂൺ മുതൽ കച്ചിൻ കുന്നുകൾ വഴി Myitkyina വരെ, Sagaing ലെ ഇറവാഡിയിലെ കടത്തു് ഒഴികെ 1934ൽ തുറന്ന Sagaing ലെ ഇന്‌വ പാലമാണ് ഇറവാഡി നദിയിലെ ഏക പാലം ഒന്നു റോഡിനും ഒന്നു തീവാണ്ടിക്കുമായി രണ്ടു തട്ടുള്ളതായിരുന്നു.
1896-1945 Extent of the railway network in Burma in 1900
1896ൽ Myitkyina ലേക്കുള്ള പാത പൂർത്തിയാവുന്നതിനു മുമ്പ്, മൂന്നു കമ്പനികൾ കൂടി ചേർന്ന്   പൊതു ഉടമസ്ഥ തയിലുള്ള ബർമ്മ റെയിൽ കമ്പനിയായി.
1898 ലും 1905ലും മറ്റൊരു 278 മൈൽ പാത കൂടി നിർമ്മിച്ചു.
റംഗൂൺ-പ്യായി റെയിൽ റോഡ് ബസെയന്നിലേക്ക് ഒരു 110 ശാഖ പാതയും നിർമ്മിച്ചു.
പിന്നീട് 2260 അടി നീളമുള്ള 320 അടി ഉയരമുള്ള,  Nawnghkioക്കു അടുത്തുള്ള ഗൊക്ടൈക് ജോർജെക്ക് കുറുകെയുള്ള ഗൊക്ടൈക് വയാഡക്റ്റ് Nawnghkioക്കു കൂടി ചേർത്തു.
പണിയുന്ന കാലത്ത് അതായിരുന്നു ലോകത്തെ ഏറ്റവും നീളം കൂടുതലുള്ള വയാഡക്റ്റ്.
ഈ പാത 1:40 ഗ്രേഡിയന്റിൽ മുഴുവൻ നീളത്തിലും ഉയർന്നുകൊണ്ടിരിക്കയാണ്, വയഡക്റ്റും.
ഇത് രൂപകൽപ്പന ചെയ്യുന്നത് അലക്സാണ്ടർ റെൻഡൽ ആന്റ് സൺസും, നിർമ്മാണം നടത്തിയത്പെനിൻസില്വാനിയ സ്റ്റീൽ കമ്പനിയും ആണ്.
അത് അക്കാലത്തെ എഞിനീയറിങ്ങ് അത്ഭുതമായി കണക്കാക്കുന്നു..
മണ്ടാലെ – ലഷിയൊ റെയിൽ വേ അതിർത്തിയിൽ കുൻലോങ് വരെയും പിന്നീട് ചൈനയുടെ യുന്നൻ പ്രവശ്യയിലേക്കും നീട്ടാൻ ഉദ്ദേശിച്ചിരുന്നു.
പ്ക്ഷെ ഭൂമിയുടെ കിടപ്പിന്റെ പ്രത്യേകതകാരണം ഉപേക്ഷിക്കുകയായിരുന്നു.
1907ൽ ബ്രിട്ടീഷ് ബർമ്മയുടെ അസ്സൽ തലസ്ഥാനമായ മോൾമെയിനിലേക്ക് പെഗുവുമായി ബന്ധിപ്പിച്ചുകൊണ്ട് ഒരു പാത തുറന്നു.
ആപാത സല്വീൻ നദിക്കരയിലെ മർട്ടബാൻ വരെ പോകുന്നുണ്ടായിരുന്നു.
യാത്രക്കാർക്ക് മോൽമെയിനിൽ പോകാൻ കടത്ത് കടക്കേണ്ടിയിരുന്നു.
2006 ൽ താല്വിൻ പാലം തുറക്കുന്നതു വരെ കടത്തു വഞ്ചികളായിരുന്നു ആശ്രയം.
1908ൽ 80 കിലൊമീറ്റർ നീളമുള്ള നമിയാവൊ യിൽ നിന്നു നാരൊഗേജ് പാതപൂർത്തിയായി 1 2 3 ↑ ↑ Dautremer, Joseph (1913) Burma under British Rule (translated from Dautremer, Joseph (1912) La Birmanie sous le régime britannique: une colonie modèle Guilmoto, Paris, OCLC 250415892 ) T.F. Unwin, London, page 205, OCLC 9493684 ; full text pp. 194-213 Archived 2017-08-13 at the Wayback Machine .
from the online library eBooksRead.com 1 2 3 ↑ 1 2 ↑ ↑ {{ citation }} : Cite has empty unknown parameter: | coauthors= ( help ) (Includes many construction photos) ↑
മ്യാവൂ (ചലച്ചിത്രം)
ലാൽ ജോസ് സംവിധാനം ചെയ്ത് 2021-ൽ പുറത്തിറങ്ങിയ മലയാള ചലച്ചിത്രമാണ് മ്യാവൂ .
സൗബിൻ ഷാഹിർ , മംമ്ത മോഹൻദാസ് ​​എന്നിവരാണ് ഈ ചിത്രത്തിൽ പ്രധാന വേഷങ്ങൾ ചെയ്‌തിരിക്കുന്നത്‌.
കൂടാതെ യാസ്മിന എന്ന അസർബൈജാൻ യുവതിയും ഒരു പൂച്ചയും പ്രധാന കഥാപാത്രങ്ങളായി എത്തുന്ന ഈ ചിത്രം 2021 ഡിസംബർ 24-നാണ് റിലീസ് ചെയ്തത്.
അറബിക്കഥ , ഡയമണ്ട് നെക്‌ലസ് എന്നി ചിത്രങ്ങൾക്കുശേഷം ഗൾഫ് പ്രമേയമാക്കി ഇഖ്‌ബാൽ കുറ്റിപ്പുറം തിരക്കഥയിൽ രൂപംകൊണ്ട ഒരു ചലച്ചിത്രമാണ് ഇത്.
യുഎഇയിലെ റാസൽ ഖൈമയിലെ ഒരു ഗ്രാമത്തിൽ സൂപ്പർമാർക്കറ്റ് നടത്തുന്ന ദസ്തഖീർ എന്ന കഥാപാത്രവും അയാളുടെ ഭാര്യയും മൂന്നു മക്കളും അടങ്ങുന്ന ഒരു പ്രവാസിയുടെ ജീവിതകഥയാണ് ഈ ചിത്രത്തിൽ പറയുന്നത്.
വീട്ടുചെലവുകളും മറ്റും കൂട്ടിമുട്ടിക്കാൻ പാടുപെടുന്ന ദസ്തഖീർ എന്ന കഥാപാത്രമായി ചിത്രത്തിൽ അഭിനയിച്ചത് സൗബിൻ ഷാഹിർ ആണ്.
എല്ലാ ദാമ്പത്യബന്ധങ്ങളിലും ഉണ്ടാകുന്നപോലെ ചെറിയൊരു വഴക്കിന്റെ പേരിൽ കുറച്ചുകാലത്തേക്ക് അവരുടെ സ്വന്തംവീട്ടിലേക്ക് പോയി താമസിക്കുന്ന ഭാര്യയായി ചിത്രത്തിൽ അഭിനയിച്ചത് മംമ്ത മോഹൻദാസാണ് .
ഇവരുടെ ഇടയിൽ നടക്കുന്ന സംഭവവികാസങ്ങളാണ് മ്യാവൂ എന്ന ചിത്രത്തിൽ രസകരമായി അവതരിപ്പിക്കുന്നത്.
അഭിനേതാക്കൾ സൗബിൻ ഷാഹിർ - ദസ്തഖീർ മംമ്ത മോഹൻദാസ് - സുലേഖ (സുലു) സലീം കുമാർ - ഉസ്താദ് ഹരിശ്രീ യൂസഫ് - ചന്ദ്രേട്ടൻ തമന്ന പ്രമോദ് - ദിൽറുബ യാസ്മിന അലിദൊദോവ - ജമീല ചിത്രികരണം
യുഎഇയുടെ പശ്ചാത്തലത്തിൽ റാസൽ ഖൈമയിലെ ഗ്രാമങ്ങളിലാണ് മ്യൂവൂ ഭൂരിഭാഗവും ചിത്രീകരിച്ചത്.
അവലംബം പുറം താളുകൾ Meow ഇന്റർനെറ്റ് മൂവി ഡാറ്റാബേസിൽ
മ്യാവൂ (പൂച്ച) ഇംഗ്ലീഷ് വിലാസം https://ml.wikipedia.org/wiki/Meow_(cat)
ലോകത്തിലെ ഏറ്റവും ഭാരമേറിയ വളർത്തു പൂച്ചകളിൽ ഒന്നാണ് മ്യാവൂ .
മരണമടയുന്ന സമയത്ത് 18 കിലോയായിരുന്നു ഇതിന്റെ ഭാരം.
ശ്വാസകോശം പ്രവർത്തനരഹിതമായത് ആയിരുന്നു മരണകാരണം .
മ്യാവൂ  ഒരു കണ്ടൻ പൂച്ച (ആൺ) ആയിരുന്നു.
മ്യൂ ഇംഗ്ലീഷ് വിലാസം https://ml.wikipedia.org/wiki/Mu_(letter) ഗ്രീക്ക് അക്ഷരമാല Αα ആൽഫ Νν നൂ Ββ ബീറ്റ Ξξ ക്സി Γγ ഗാമ Οο ഒമിൿരോൺ Δδ ഡെൽറ്റ Ππ പൈ Εε എപ്സിലോൺ Ρρ റൗ Ζζ സീറ്റ Σσς സിഗ്മ Ηη ഈറ്റ Ττ റ്റൗ Θθ തീറ്റ Υυ അപ്സിലോൺ Ιι അയോട്ട Φφ ഫൈ Κκ കാപ്പ Χχ കൈ Λλ ലാംബ്ഡ Ψψ സൈ Μμ മ്യൂ Ωω ഒമേഗ ചരിത്രം Archaic local variants Diacritics Ligatures Numerals ϛ (6) ϟ (90) ϡ (900) മറ്റ് ഭാഷകളിൽ Bactrian Coptic Albanian അനുബന്ധം Use as scientific symbols പുസ്തകങ്ങൾ വർഗ്ഗം ചിത്രങ്ങൾ ക സ തി
ഗ്രീക്ക് അക്ഷരമാലയിലെ പന്ത്രണ്ടാമത്തെ അക്ഷരമാണ് മ്യൂ (ഇംഗ്ലീഷ്: Mu (uppercase Μ , lowercase μ ; Ancient Greek μῦ [mŷː] , Modern Greek : μι code: ell promoted to code: el or μυ [mi] ).
ഗ്രീക്ക് സംഖ്യാവ്യവസ്ഥയിൽ ഇതിന്റെ മൂല്യം 40 ആണ്.
ജലം എന്ന് അർത്ഥം വരുന്ന ഈജിപ്ഷ്യൻ ഹൈറോഗ്ലിഫ് ചിഹ്നത്തിൽനിന്നാണ് (𓈖) മ്യൂ വിന്റെ പ്രാരംഭം, പിന്നീട് ഈ ചിഹ്നം ഫിനീഷ്യർ കൂടുതൽ ലളിതമാക്കുകയും, തങ്ങളുടെ ഭാഷയിൽ ജലം എന്നതിന്റെ സൂചകമായി ഉപയോഗിക്കുകയും ചെയ്തു.
(mem).
മ്യൂ വിൽനിന്നും ഉദ്ഭവിച്ച അക്ഷരങ്ങളാണ് റോമൻ എമ്മും( M ) സിറിലിൿ М ഉം.
നിരവധി ശാസ്ത്രശാഖകളിൽ ഗ്രീക്ക് അക്ഷരമായ മ്യൂ (ചെറിയക്ഷരം: μ) ഒരു പ്രതീകം എന്നവണ്ണം ഉപയോഗിച്ചുവരുന്നു.
സാധാരണയായി വലിയക്ഷരം മ്യൂ (M) ഉപയോഗിക്കാറില്ല.
ലത്തീൻ അക്ഷരമാലയിലെ എമ്മിനോട് ( M ) സദൃശ്യമായതിനാലാണ് ഇത്.
അളവുകൾ അന്താരാഷ്ട്ര ഏകകവ്യവസ്ഥ യിൽ അളവുകളുടെ ഒരു പൂർവ്വപ്രത്യയമായ മൈക്രോ- , എന്നതിനെ സൂചിപ്പിക്കാൻ മ്യൂ ഉപയോഗിക്കുന്നു.
പത്ത് ലക്ഷത്തിൽ ഒരംശം( 10 − 6 ) ‌) t) എന്നാണ് മൈക്രോ എന്നാൽ അർത്ഥം മൈക്രോ മീറ്റർ എന്നതിനു സമാനമായ മൈക്രോൺ എന്ന പഴയ അളവ് ( ഇത് ഇന്നെഴുതുന്നത് "µm" എന്നാണ്) ഗണിതത്തിൽ അളവ് സിദ്ധാന്തത്തിലെ ഒരു അളവ് കമ്പ്യൂട്ടബിലിറ്റി സിദ്ധാന്തത്തിലേയും റിക്കർഷൻ സിദ്ധാന്തത്തിലും ഉപയോഗിക്കുന്ന മിനിമലൈസേഷൻ (മ്യൂ ഓപ്പറേറ്റർ) സാധാരണ ഡിഫ്രൻഷ്യൽ സമവാക്യങ്ങളിലെ ഇന്റഗ്രേറ്റിങ് ഫാക്റ്റർ കൃത്രിമ ന്യൂറൽ ശൃംഖലകളിലെ ലേണിങ് നിരക്ക് സംഖ്യാ സിദ്ധാന്തത്തിലെ മോബിയൂസ് ഫലനം സംഭാവ്യതയിലും സ്ഥിതിഗണിതത്തിലും വരുന്ന ശരാശരി (മീൻ) അല്ലെങ്കിൽ പ്രതീക്ഷിക്കുന്ന മൂല്യം രാമാനുജൻ–സ്കോൾഡ്നെർ സ്ഥിരാങ്കം അവലംബം
മുഖാമുഖം ഇംഗ്ലീഷ് വിലാസം https://ml.wikipedia.org/wiki/Mukhamukham
അടൂർ ഗോപാലകൃഷ്ണൻ രചനയും സംവിധാനവും നിർവ്വഹിച്ച് 1984-ൽ പുറത്തിറങ്ങിയ ചെയ്ത മലയാളചിത്രമാണ് മുഖാമുഖം ( Face to Face ).
കമ്യൂണിസ്റ്റ് വിരുദ്ധ ചിത്രം എന്നു പരക്കെ വിമർശനം ഉയർന്ന ചിത്രമാണിത്.
ആ വർഷത്തെ ഏറ്റവും മികച്ച ചിത്രത്തിനും സംവിധായകനുമുള്ള സംസ്ഥാന പുരസ്ക്കാരവും ഏറ്റവും മികച്ച തിരക്കഥ, സംവിധാനം ശബ്ദലേഖനം എന്നിവയ്ക്കുള്ള ദേശീയ ചലച്ചിത്രപുരസ്കാരങ്ങളും ലഭിച്ചു.
അവിഭക്ത കമ്യൂണിസ്റ്റ് പാർട്ടി നിലവിലുണ്ടായിരുന്ന കാലത്ത്, സഖാവ് ശ്രീധരൻ എന്ന പ്രമുഖ കമ്യൂണിസ്റ്റ് നേതാവ്  ഓട് ഫാക്ടറി സമരം നയിക്കുന്ന അവസരത്തിൽ ഫാകടറി ഉടമ കൊല്ലപ്പെടുന്നു.
ഇതേ തുടർന്നു ശ്രീധരൻ പ്രതിയാക്കപ്പെടുകയും ഒളിവിൽ പോകുകയും ചെയ്യുന്നു.
മാറിയ രാഷ്ട്രീയ പരിതഃസ്ഥിതിയിൽ എല്ലാവരും ഒളിവിൽ നിന്നു പുറത്തു വന്നെങ്കിലും ശ്രീധരൻ വന്നില്ല.
അയാൾ മരിച്ചുവെന്ന വിശ്വാസത്തിൽ പാർട്ടിയിലെ രണ്ടു വിഭാഗങ്ങളും ശ്രീധരനെ രക്തസാക്ഷിയായി കാണുന്നു.
അങ്ങനെയിരിക്കെ, പെട്ടെന്നൊരു ദിവസം ഒരു മുഴുക്കുടിയനും നിശ്ശബ്ദനുമായി അയാൾ തിരിച്ചു വരുന്നു.
ആ തിരിച്ചു വരവു പാർട്ടികൾക്കും മറ്റുള്ളവർക്കും ബാദ്ധ്യതയാവുന്നു.
ഒരു ദിവസം അയാൾ കൊല്ലപ്പെടുന്നു.
തുടർന്നു വീണ്ടും അയാളെ രക്തസാക്ഷിയാക്കാൻ ആരംഭിക്കുന്നു.
ഈ ചിത്രത്തിന്റെ കമ്യൂണിസ്റ്റ് വിരുദ്ധത സംബന്ധിച്ച ആരോപണങ്ങളെ അടൂർ ആവർത്തിച്ച് നിഷേധിച്ചിട്ടുണ്ട്.
, സർഗാത്മകതയെയും അന്യാവസ്ഥയെയും (otherness) വ്യക്തിത്വത്തെയും കുറിച്ച്, സിനിമ എന്ന മീഡിയം ഉപയോഗിച്ച് അടൂർ നടത്തിയ അന്വേഷണങ്ങളുടെ തുടക്കമാണ് മുഖാമുഖം എന്ന് നിരീക്ഷിക്കപ്പെട്ടിട്ടുണ്ട്.
അനന്തരം, മതിലുകൾ എന്നിവയാണ് സർഗാത്മകതയുടെ വിശദാംശങ്ങളെക്കുറിച്ചും മനശാസ്ത്രവശത്തെക്കുറിച്ചും അന്വേഷിക്കുന്ന മറ്റ് അടൂർ സിനിമകൾ.
അനന്തരവും മതിലുകളും വ്യക്തിതലത്തിലുള്ള സർഗാത്മകതയെ അന്വേഷിക്കുമ്പോൾ, മുഖാമുഖത്തിൽ ഒരു സമൂഹം ഒന്നാകെയാണ് സർഗവൃത്തി നിർവഹിക്കുന്നതെന്നും, ഒരു വ്യക്തിയുടെ ശരിയായ ബിംബവും സമൂഹനിർമ്മിതിയായ പ്രതിബിംബവും തമ്മിലുള്ള താരതമ്യവും പാരസ്പര്യവുമാണ് മുഖാമുഖത്തിന്റെ പ്രധാനപ്രമേയങ്ങളിലൊന്ന് എന്നും പ്രൊഫ. ഗാംഗുലി നിരീക്ഷിക്കുന്നു.
യൗവനത്തിന്റെ വിപ്ലവതീക്ഷ്ണതയും പ്രായാധിക്യം കൊണ്ടുവരുന്ന അലസതയും തമ്മിലുള്ള വ്യത്യാസങ്ങളാണ് മുഖാമുഖം അന്വേഷിച്ച പ്രമേയങ്ങളിലൊന്ന് എന്ന് അടൂർ പറയുന്നു.
അഭിനേതാക്കൾ പി. ഗംഗാധരൻ നായർ – ശ്രീധരൻ ബാലൻ കെ. നായർ കവിയൂർ പൊന്നമ്മ അശോകൻ – സുധാകരൻ പുരസ്‌കാരങ്ങൾ
1984 FIPRESCI Price (New Delhi)
1984 ദേശീയ ചലച്ചിത്രപുരസ്കാരം ( ഇന്ത്യ ) ഏറ്റവും മികച്ച സംവിധായകൻ - അടൂർ ഗോപാലകൃഷ്ണൻ ഏറ്റവും മികച്ച തിരക്കഥ - അടൂർ ഗോപാലകൃഷ്ണൻ ഏറ്റവും മികച്ച മലയാളചലച്ചിത്രം - മുഖാമുഖം ഏറ്റവും മികച്ച ശബ്ദലേഖനം - ദേവദാസ്
1984 കേരളസംസ്ഥാന ചലച്ചിത്രപുരസ്കാരം ഏറ്റവും മികച്ച സിനിമ -  മുഖാമുഖം ഏറ്റവും മികച്ച സംവിധായകൻ - അടൂർ ഗോപാലകൃഷ്ണൻ അവലംബം പുറത്തേക്കുള്ള കണ്ണികൾ മുഖാമുഖം ഇന്റർനെറ്റ് മൂവി ഡാറ്റാബേസിൽ മുഖാമുഖം – മലയാളസംഗീതം.
ഇൻഫോ മുഖാമുഖം 1984
മുഖരം ഇംഗ്ലീഷ് വിലാസം https://ml.wikipedia.org/wiki/Sonorant
സ്വനനാളത്തിൽ വായുപ്രവാഹത്തിന് ശ്രദ്ധേയമായ തടസ്സമൊന്നുമില്ലാതെ ഉച്ചരിക്കുന്ന സ്വനങ്ങളെ സാമാന്യമായി മുഖരങ്ങൾ ‍(sonorant) എന്നു വിളിക്കുന്നു.
മുഖരങ്ങൾ സ്വനനാളത്തിൽനിന്ന് ഘർഷണത്തിലൂടെയോ സ്ഫോടനത്തിലൂടെയോ പുറത്തുവരുന്നവയല്ല.
സ്വരങ്ങൾ , പ്രവാഹികൾ , അനുനാസികങ്ങൾ , പാർശ്വികങ്ങൾ , ഉൽക്ഷിപ്തങ്ങൾ , കമ്പിതങ്ങൾ എന്നിവയാണ് മുഖരസ്വനങ്ങൾ.
ചോംസ്കി തന്റെ ഗ്രന്ഥത്തിൽ [+മുഖരം] കൊണ്ട് മുഖരത്തെയും [-മുഖരം] കൊണ്ട് പ്രതിബദ്ധങ്ങളെയും സൂചിപ്പിക്കുന്നു.
മുഖരതാശ്രേണിയനുസരിച്ച് ഘർഷത്തിനു മുകളിൽ വരുന്ന എല്ലാ സ്വനങ്ങളും മുഖരങ്ങളാണ്.
മുഖരസ്വനങ്ങളെത്തന്നെയാണ് കേരളപാണിനീയത്തിൽ കോമളധ്വനികൾ (ശിഥിലങ്ങൾ) എന്നുപറയുന്നത്.
തുറന്നുച്ചരിക്കുന്നതിനാൽ ( വിവൃതാഭ്യാഗമം ) മുഖരങ്ങൾക്ക് ഒരു സിലബിളിന്റെ കേന്ദ്രമാ‍കാൻ കഴിയും.
ഭാഗികരോധമോ തടസ്സരഹിതമായ മൗഖിക/ നാസിക വായുപ്രവാഹമോ വഴിയാണ് മുഖരങ്ങൾ ഉണ്ടാ‍കുന്നത്.
അനുനാസികങ്ങൾക്ക് വായ്ക്കകത്ത് പൂർണ്ണരോധം സംഭവിക്കുമെങ്കിലും മൂക്കിലൂടെ അവ പുറത്തെത്തുന്നന്നിതാൽ വായുപ്രവാഹത്തിന് ഞെരുക്കമൊന്നുമുണ്ടാകുന്നില്ല.
കമ്പിതങ്ങളും ഉൽക്ഷിപ്തങ്ങളും ഉച്ചരിക്കുമ്പോൾ‍ ചലകരണത്തിന്റെ രോധവും വിവൃതിയും വളരെ ചുരുങ്ങിയ നേരത്തേക്കു മാത്രമായതിനാൽ ( അന്തരിതരോധം ) പരിഗണ്യമായ തടസ്സം വായുപ്രവാഹത്തിൽ ഉണ്ടാകുന്നില്ല.
അതിനാൽ രോധനികോചത്തിലൂടെ ഉണ്ടാകുന്നവയെങ്കിലും ഈ മൂന്നു വിഭാഗങ്ങളും മുഖരങ്ങളാണ്.
മുഖരങ്ങൾ പൊതുവേ നാദികളാണ് ; ഘർഷരഹിതങ്ങളും.
രവത്വമില്ലാത്തതിനാൽ(noisyness) സ്വരങ്ങളുടെ ചില ഉച്ചാരണഗുണങ്ങൾ മുഖരങ്ങൾക്കെല്ലാം കാണാം.
ചിലപ്പോൾ രണിതങ്ങൾ (resonant) എന്നും ഈ സംഘർഷരഹിതസ്വനങ്ങളെ(non-turbulent) വിളിക്കാറുണ്ട്.
മുഖരങ്ങൾക്ക് സ്വരങ്ങൾ ( ഉപസ്വരങ്ങളും ) ഒഴികെയുള്ള രണിതങ്ങൾ എന്ന് ഒരു നിർവ്വചനം നൽകാറുണ്ട്.
എങ്കിലും ഈ പദങ്ങൾ പര്യായങ്ങളായാണ് സാധാരണ ഉപയോഗിക്കുന്നത്.
സ്വനനാളത്തിൽ സംഘർഷമുണ്ടാക്കുന്ന പ്രതിബദ്ധസ്വനങ്ങളിൽനിന്ന് ഭിന്നമാണ് മുഖരങ്ങൾ.
എങ്കിലും പ്രജിഹ്വീയവും ഗളീയവും പോലുള്ള കന്ധരസ്വനങ്ങളിൽ പ്രവാഹിയും നാദീയഘർഷങ്ങളും തമ്മിലുള്ള ഭേദം അവ്യക്തമാണ്.